ai4bharat/Pralekha huggingface dataset:
ఆర్థిక మంత్రిత్వ శాఖ
యువతకు సాధికారత... ‘అమృత తరం’ కలల సాకారం లక్ష్యంగా రూపొందిన జాతీయ విద్యా విధానం
లక్షలాది యువతకు నైపుణ్య కల్పన కోసం ప్రారంభం
కానున్న ప్రధానమంత్రి నైపుణ్యాభివృద్ధి పథకం 4.0;
వివిధ రాష్ట్రాల్లో 30 ‘నిపుణ భారతం’ అంతర్జాతీయకేంద్రాల ఏర్పాటు;
రాబోయే మూడేళ్లలో 47 లక్షలమంది యువతకు‘ప్రత్యక్ష నగదు బదిలీ’ ద్వారా శిక్షణార్థి వేతనంచెల్లింపు;
నైపుణ్య శిక్షణకు డిజిటల్ పర్యావరణ వ్యవస్థ విస్తరణ లక్ష్యంగాప్రారంభం కానున్నఏకీకృత ‘నిపుణ భారతం’ డిజిటల్ వేదిక
“దేశవ్యాప్తంగా మన యువతకు సాధికారత కల్పించడంతోపాటు 'అమృత తరం' తమ కలలను సాకారం చేసుకోవడానికి తోడ్పడటం లక్ష్యంగా ప్రభుత్వం జాతీయ విద్యా విధానం రూపొందించింది. దీంతోపాటు నైపుణ్య కల్పనపై దృష్టి సారించడమే కాకుండా పెద్ద సంఖ్యలో ఉద్యోగాల సృష్టి దిశగా ఆర్థిక విధానాలను అమలు చేస్తున్నాం. అలాగే వ్యాపార అవకాశాలకు మద్దతిచ్చాం” అని కేంద్ర ఆర్థిక-కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ తెలిపారు. పార్లమెంటులో ఇవాళ కేంద్ర బడ్జెట్ 2023-24ను ప్రవేశపెట్టిన సందర్భంగా ఈ మేరకు వివరించారు. ఈ బడ్జెట్ ఏడు ప్రాథమ్యాంశాలను నిర్దేశించుకున్నదని, ‘సప్త రుషుల’ తరహాలో ఇవి పరస్పర పూరకాలుగా అమృత కాలంలో మనకు మార్గదర్శనం చేస్తాయని ఆమె ప్రకటించారు. వీటిలో నైపుణ్యాభివృద్ధి సహా యువశక్తి కూడా ఒక ప్రాథమ్యాంశమని తెలిపారు.
ప్రధానమంత్రి నైపుణ్యాభివృద్ధి పథకం 4.0
దేశవ్యాప్తంగా రాబోయే మూడేళ్లలో లక్షలాది యువతకు నైపుణ్య కల్పన కోసం ప్రధానమంత్రి నైపుణ్యాభివృద్ధి పథకం 4.0ను ప్రారంభించనున్నట్లు ఆర్థికమంత్రి ప్రకటించారు. ఉద్యోగాంతర శిక్షణ, పరిశ్రమలతో భాగస్వామ్యం, పరిశ్రమ అనుగుణ కోర్సుల సంధానంపై ఈ పథకం దృష్టి పెడుతుందని చెప్పారు. అలాగే ఇండస్ట్రీ 4.0 కోసం కోడింగ్, ఎఐ, రోబోటిక్స్, మెకాట్రానిక్స్, ఐఒటి, 3డి ప్రింటింగ్, డ్రోన్లు, సాఫ్ట్ స్కిల్స్ వంటి నవతరం కోర్సులకూ ఈ పథకం ప్రాధాన్యమిస్తుందని ఆమె ప్రకటించారు. అంతేకాకుండా యువతకు అంతర్జాతీయ అవకాశాల సౌలభ్యం దిశగా నైపుణ్య కల్పన కోసం వివిధ రాష్ట్రాలలో 30 ‘నిపుణ భారతం’ అంతర్జాతీయ కేంద్రాలను ఏర్పాటు చేయాలని కూడా శ్రీమతి సీతారామన్ ప్రతిపాదించారు.
జాతీయ శిక్షణ ప్రోత్సాహక పథకం
రాబోయే మూడేళ్లలో 47 లక్షలమంది యువతకు ‘ప్రత్యక్ష నగదు బదిలీ’ ద్వారా శిక్షణార్థి వేతన మద్దతు కోసం దేశవ్యాప్త జాతీయ శిక్షణ ప్రోత్సాహక పథకం అమలు చేయనున్నట్లు మంత్రి ప్రకటించారు.
ఏకీకృత ‘నిపుణ భారతం’ డిజిటల్ వేదిక
నైపుణ్య శిక్షణకు డిజిటల్ పర్యావరణ వ్యవస్థ విస్తరణ లక్ష్యంగా ఏకీకృత ‘నిపుణ భారతం’ డిజిటల్ వేదికను ప్రారంభిస్తున్నట్లు శ్రీమతి సీతారామన్ తెలిపారు. ఈ వేదిక గురించి వివరిస్తూ కింది అంశాలపైనా అది దృష్టి సారిస్తుందని ఆమె చెప్పారు:
- డిమాండ్-ఆధారిత వ్యవస్థీకృత నైపుణ్య శిక్షణ
- ‘ఎంఎస్ఎంఇ’లు సహా యాజమాన్యాలతో అనుసంధానం
- వ్యవస్థాపన పథకాల సౌలభ్యం కల్పన
కార్మిక, ఉపాధికల్పన మంత్రిత్వ శాఖ
2023 మార్చి 19, 20 తేదీల్లో పంజాబ్లోని అమృత్సర్లో జరగనున్న 1వ లేబర్ 20  సమావేశం
పంజాబ్లోని అమృత్సర్లో 2023 మార్చి 19, 20 తేదీల్లో 1వ లేబర్ 20  సమావేశం జరగనుంది. జీ20 కింద ఏర్పాటైన బృందాల్లో ఎల్20 ఒకటి. కార్మిక సంబంధిత సమస్యలను పరిష్కరించడానికి విశ్లేషణలు, విధానపర సిఫార్సులను అందించే జీ20 దేశాల వాణిజ్య సంఘాల నాయకులు, ప్రతినిధులను కలిగి ఉంటుంది. జీ20 దేశాలకు భారతదేశం అధ్యక్షత వహిస్తున్న నేపథ్యంలో, భారతీయ మజ్దూర్ సంఘ్  ఎల్20 సమావేశాన్ని నిర్వహిస్తోంది. దీంతోపాటు, ఎల్20 సమావేశంలో పాల్గొనేవారికి అమృత్సర్ సాంస్కృతిక వారసత్వాన్ని చూపించేందుకు వివిధ ప్రదేశాలకు తీసుకువెళతారు.
సమాచార, ప్రసార మంత్రిత్వ శాఖ
డిజిటల్ మీడియా ద్వారా వార్తలను, సమకాలీన అంశాలను అప్లోడింగ్/ ప్రసారం చేసే సంస్థలకు సౌకర్యాలు, ప్రయోజనాలు
ప్రభుత్వ ఆమోదంతో 26% విదేశీ పెట్టుబడులను డిజిటల్ మీడియా ద్వారా వార్తలను, కరెంట్ అఫైర్స్ ను అప్ లోడ్/ ప్రసారం చేసేందుకు పారిశ్రామిక, అంతర్గత వాణిజ్యం ప్రోత్సాహం  శాఖ ఆధ్వర్యంలో అనుమతినిచ్చే సమయంలో వాటికి కూడా సమీప భవిష్యత్తులో సంప్రదాయ మీడియాకు  ఉన్న లబ్ధిని విస్తరించేందుకు సమాచార, ప్రసార శాఖ మంత్రిత్వ శాఖ యోచిస్తోంది.
ప్రధమ సమాచారం, అధికారిక విలేకరుల సమావేశం, తదితర కార్యక్రమాలలో పాల్గొనేందుకు ఆయా సంస్థల రిపోర్టర్లు, వీడియోగ్రాఫర్లు, కెమెరామెన్లకు పిఐబి అక్రెడిటేషన్ను ఇవ్వాలని తలపెట్టింది.
పిఐబి అక్రెడిటేషన్ గల వారికి సిజిహెచ్ ఎస్ లాభాలను, రైలు టిక్కెట్టు ధరలో రాయితీ వంటివి ప్రస్తుతం ఉన్న విధానం ప్రకారం అందుతాయి. బ్యూరో ఆఫ్ ఔట్రీచ్ అండ్ కమ్యూనికేషన్ ద్వారా డిజిటల్ ప్రకటనలు పొందేందుకు అర్హత వస్తుంది.
2. ప్రభుత్వంతో పరస్పర చర్యను, తమ ప్రయోజనాలను కాపాడుకునేందుకు ప్రింట్, ఎలక్ట్రానిక్ మీడియాకు ఉన్నట్టుగా స్వీయ నియంత్రణ వ్యవస్థలను డిజిటల్ మీడియా కూడా ఏర్పాటు చేసుకోవచ్చు.
(Visitor Counter : 228
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.28 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
12,39,76,825
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 12.28 కోట్లకుపైగా  ) నిల్వలు అందుబాటులో ఉన్నాయి.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
టెలికం శాఖ  మిషన్ స్వచ్ఛతను పెద్ద ఎత్తున చేపట్టింది
టెలికమ్యూనికేషన్స్ డిపార్ట్మెంట్ పెండెన్సీని తగ్గించడానికి, స్థిరమైన పద్ధతులను ప్రోత్సహించడానికి కార్యాలయాల్లో పరిశుభ్రత & సమర్థవంతమైన రికార్డు నిర్వహణను నిర్ధారించడానికి దేశవ్యాప్తంగా ఉన్న దాని సంస్థలు/ఫీల్డ్ ఆఫీసులలో ప్రత్యేక ప్రచారం 3.0ని అమలు చేస్తోంది. ఈ ప్రచారానికి సన్నాహక దశ 14.09.2023 నుండి 30.09.2023 వరకు ఉంటుంది. ఈ దశలో లక్ష్యాలను గుర్తించి కార్యాచరణ ప్రణాళికలను రూపొందించారు. అమలు దశలో, ఈ లక్ష్యాలను 02.10.2023 నుండి 31.10.2023 వరకు సాధించడానికి షెడ్యూల్ చేయబడింది.
03.10.2023 05.10.2023 తేదీలలో సంచార్ భవన్లోని వివిధ విభాగాలను తనిఖీ చేసిన కార్యదర్శి  కార్యాలయ పరిశుభ్రత పాత రికార్డుల నుండి కలుపు తీయడం కోసం ఒక ఊపును ఇచ్చారు. సంబంధిత ఉద్యోగులకు సూటిగా ఆదేశాలు ఇచ్చారు. అంతకుముందు, డిపార్ట్మెంట్ గాంధీ జయంతి సందర్భంగా ఏర్పాటు చేసిన ‘రోజువారీ జీవితంలో స్వచ్ఛత’ అనే అంశంపై ఉద్యోగుల పిల్లలకు డ్రాయింగ్ & పెయింటింగ్ కంప్లీషన్ ద్వారా స్వచ్ఛతపై ప్రత్యేక ప్రచారాన్ని రంగురంగులగా ప్రారంభించారు. డిపార్ట్మెంట్ దేశవ్యాప్తంగా 350కి పైగా పరిశుభ్రత స్థలాలను గుర్తించింది ప్రత్యేక ప్రచారం 3.0 సమయంలో పరిష్కారం కోసం 735 పెండింగ్ పబ్లిక్ ఫిర్యాదులను గుర్తించింది. ప్రచార సమయంలో సమీక్ష కోసం 16000 భౌతిక ఫైల్లు దాదాపు 3500 ఈ–-ఫైళ్లు గుర్తించబడ్డాయి. సానుకూల గమనికతో అమలు దశను ప్రారంభించి, డిపార్ట్మెంట్ 01.10.2023న ఆఫీస్ స్క్రాప్ను అమ్మి రూ. 4,58,650/- సంపాదించారు. సీనియర్ స్థాయిలలో రోజువారీ పురోగతిని పర్యవేక్షిస్తున్నారు. వివిధ సైట్లలో పరిశుభ్రత ప్రచారానికి సంబంధించిన కొన్ని స్నిప్పెట్లు క్రింద ఇవ్వబడ్డాయి – గత సంవత్సరం ప్రచారం 2.0తో పోల్చితే ఈ క్యాంపెయిన్ 3.0లో తన పనితీరును మెరుగుపరచాలని డిపార్ట్మెంట్ లక్ష్యంగా పెట్టుకుంది.
ఆర్థిక మంత్రిత్వ శాఖ
ఎస్బీఐ అధీకృత శాఖల్లో ఎన్నికల బాండ్ల విక్రయం
జనవరి 2, 2018న ఇచ్చిన గెజిట్ ప్రకటన నం.20 ద్వారా, ఎన్నికల బాండ్ల పథకాన్ని కేంద్ర ప్రభుత్వం ప్రకటించింది. నిబంధనల ప్రకారం, భారత పౌరులు లేదా భారత్లో ఏర్పాటు చేసిన లేదా విలీనం చేసిన సంస్థలు వీటిని కొనవచ్చు. ఒక వ్యక్తి లేదా వ్యక్తులు కలిసి కొనవచ్చు. ప్రజా ప్రాతినిధ్య చట్టం 1951లోని సెక్షన్ 29ఎ ప్రకారం నమోదై, గత పార్లమెంటు లేదా శాసనసభ ఎన్నికల్లో కనీసం ఒక శాతం ఓట్లు సాధించిన పార్టీలు ఈ బాండ్లను స్వీకరించడానికి అర్హులు. అర్హత ఉన్న పార్టీలు, అధీకృత బ్యాంకులో ఉన్న ఖాతా ద్వారా మాత్రమే ఈ బాండ్లను నగదుగా మార్చుకోగలవు.
ఈనెల 15వ తేదీ నాటి ఎన్నికల సంఘం లేఖ నం.437/6/సీజీ/ఎల్ఏ-బీఆర్/ఈసీఐ/ఎల్ఈటీ/ఎఫ్యూఎన్సీటీ/ఎంసీసీ/2020 ద్వారా, ఈ క్రింది షరతుల ప్రకారం, ప్రవర్తన నియమావళి నుంచి ఎన్నికల సంఘం నిరభ్యంతరాన్ని ప్రకటించింది.
i) ఎన్నికలు జరిగే నియోజకవర్గాల్లో ప్రసంగాలు లేదా పత్రిక ప్రకటన లేదా ప్రజలతో సంభాషణ రూపంలో ఏ రాజకీయ పార్టీ ఈ విషయంలో సూచనలు చేయకూడదు.
ii) ఈసీఐ జారీ చేసిన ప్రవర్తన నియమావళి నిబంధనలను కచ్చితంగా పాటించాలి.
14వ దఫా విక్రయాల్లో భాగంగా, 19.10.2020 నుంచి 28.10.2020 వరకు, 29 అధీకృత శాఖల ద్వారా ఎన్నికల బాండ్లను జారీ చేయడానికి, నగదుగా మార్చడానికి ఎస్బీఐకి అనుమతి జారీ అయింది.
జారీ అయిన తేదీ నుంచి 15 రోజుల వరకు మాత్రమే ఎన్నికల బాండ్లు చెల్లుబాటు అవుతాయి. గడువు తీరిన తర్వాత జమ చేసిన బాండ్లకు రాజకీయ పార్టీలు నగదు పొందలేవు. అర్హత ఉన్న రాజకీయ పార్టీలు, ఎన్నికల బాండ్లను బ్యాంకులో జమ చేసిన రోజునే వాటి ఖాతాల్లో నగదు జమ అవుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
నక్షత్రాలు వయసుతో నిమిత్తం లేకుండా విశాలమైన తారా సముచ్ఛయాలుగా ఉండవచ్చునని, దీనివల్ల పాలపుంత నక్షత్ర వీధిలో గ్రహ పరిణామానికి ఓ దారి దొరకవచ్చునని ఓ అధ్యయనంలో తేలింది
నక్షత్రాలు వయసుతో నిమిత్తం లేకుండా విశాలమైన తారా సముచ్ఛయాలుగా ఉండవచ్చు. దీనివల్ల పాలపుంత నక్షత్ర వీధిలో గ్రహ పరిణామానికి ఓ దారి దొరకవచ్చు. మన నక్షత్ర వీధిలో ఉన్న పరమాణు మేఘాలవల్ల తారలు ఏర్పడతాయి. మన నక్షత్ర వీధిలో ఎక్కువ నక్షత్రాలు తారా సముచ్ఛయంలోనే ఏర్పడతాయనీ దీనివల్ల నక్షత్రాలు ఎలా ఏర్పడతాయో తెలుసుకోవడానికి మార్గం సుగమమవుతుంది.
విశాల తారా సముచ్ఛయాలు గురుత్వాకర్షణ శక్తి ద్వారా ఏర్పడతాయి. ఇవి పరమాణు మేఘాల ద్వారా ఏర్పడతాయి. ఒక సముచ్ఛయంలోని నక్షత్రాలన్నీ వాటి మొదటి ద్రవ్యరాశి ఆధారంగా పరిణామాత్మక క్రమాన్ని సంతరించుకుంటాయి. ఇది వాటికి మొదట ఉన్న ద్రవ్యరాశి మీద ఆధారపడి ఉంటుంది. విశాలమైన తారా సముచ్ఛయాలు పాలపుంత నక్షత్ర వీధిలో నక్షత్రాల ఏర్పాటును, పరిణామాన్ని అధ్యయనం చేయడానికి ఉపకరిస్తుంది. ఎందుకంటే ఇవి నక్షత్ర వీధి మండలం నిండా వ్యాపించి ఉంటాయి. ఆర్యభట్ట పరిశీలక శాస్త్ర పరిశోధనా సంస్థ  లోని ఖగోళ శాస్త్రవేత్తలు నక్షత్ర సముచ్ఛయాల్లో వివిధ వయసులుగల నక్షత్రాలు కలగలసి ఉండవచ్చునని కనుగొన్నారు. ఈ పరిశోధనా సంస్థ భారత ప్రభుత్వంలోని శాస్త్ర సాంకేతిక విభాగం లో ఉన్న స్వయం ప్రతిపత్తి గల సంస్థ. ముందు విశాల తారా సముచ్ఛయంలో ఉండే నక్షత్రాలన్నీ ఒకే వయసు గలవి అని ఇంతకు ముందున్న అభిప్రాయాన్ని తాజా పరిశీలన తోసిపుచ్చుతోంది.
ఎన్.జి.సి.381, ఎన్.జి.సి 2360, బర్క్లీ 68 అనే మూడు విశాల తారా సముచ్ఛయాల కాంతిని కొలిచారు. ఈ తారా సముచ్ఛయాల గురించి ఎక్కువగా అధ్యయనం జరగలేదు. హిమాలయ పర్వత సానువుల్లో దేవస్థల్ దగ్గర ఉన్న 1.3-ఎం టెలిస్కోప్ ఉపయోగించి ఈ పరిశోధన చేశారు. ఈ నక్షత్ర సముచ్ఛయాల పరిణామక్రమాన్ని అధ్యయనం చేశారు. ఎన్.జి.సి.2360 సముచ్ఛయంలో రెండు భిన్నమైన నక్షత్ర సంబంధ పరిణామ క్రమాలు ఉన్నట్టు ఈ శాస్త్రవేత్తలు కనుగొన్నారు. పాలపుంత నక్షత్ర వీధిలో ఇలాంటి విశాల తారా సముచ్ఛయాలు తక్కువే. విశాల తారా సముచ్ఛయాలైన ఎన్.జి.సి. 381, ఎన్.జి.సి. 2360, బర్క్లీ 68లో వేలాది నక్షత్రాలు ఉన్నట్టు ఖగోళశాస్త్రవేత్త డా. యోగేశ్ జోషి, ఆయన పరిశోధక విద్యార్థి జయానంద్ మౌర్య కనుగొన్నారు. ఈ తారా సముచ్ఛయాలు సాపేక్షికంగా ప్రాచీనమైనవే. అంటే వీటి వయస్సు 446 మిలియన్ సంవత్సరాల నుంచి 1778 మిలియన్ సంవత్సరాలు ఉంటుంది. నక్షత్రాల పరిణామక్రమాన్నే కాకుండా ఈ పరిశోధకులు ఈ సముచ్ఛయాల గతిశీల పరిణామక్రమాన్ని కూడా మొట్టమొదటి సారి అధ్యయనం చేశారు. ఈ సముచ్ఛయాలకు చెందిన నక్షత్రాల ద్రవ్య రాశిని పరిశీలిస్తే అంతర్భాగంలో ఉన్న పెద్ద నక్షత్రాల ద్రవ్య రాశి ఎక్కువగా ఉన్నట్టు తేలింది. తక్కువ ద్రవ్య రాశి ఉన్న నక్షత్రాలు సముచ్ఛయాల వెలుపలి వైపున ఉన్నాయి.
తక్కువ ద్రవ్య రాశి ఉన్న నక్షత్రాలు తాము ఇంతకు ముందున్న సముచ్ఛయాలను వదిలేసి సూర్యుడిలాగా యదేచ్ఛగా తిరుగుతున్నట్టు కూడా ఈ పరిశోధనల్లో తేలింది. ఈ అధ్యయనంవల్ల నక్షత్రాల, గతిశీల పరిణామక్రమం గురించి లోతైన అంశాలు తెలిశాయి. విశాల తారా సముచ్ఛయాలు మరి కొన్నింటిని అధ్యయనం చేయాలని ఈ పరిశోధకులు భావిస్తున్నారు. తమ సంస్థల్లో ఉన్న పరిశోధక ఉపకరణాలను వినియోగించి ఈ అధ్యయనం కొనసాగిస్తారు. అంతరిక్ష యాత్రలు సమకూర్చిన అదనపు సమాచారాన్ని కూడా వినియోగించుకుంటారు. యు.కె.లోని ఆక్స్ ఫర్డ్ యూనివర్సిటీ ప్రెస్ ఖగోళశాస్త్రం, ఖగోళ భౌతిక శాస్త్రాలకు సంబంధించిన రాయల్ అస్ట్రొనామికల్ సొసైటీ ప్రచురించే మంత్లీ నోటీసెస్ సంచికలో ఈ పరిశోధనా ఫలితాలు వెల్లడించారు.
(Publication: Monthly Notices of the Royal Astronomical Society, Volume 494, pp. 4713, April 2020.
For more details, Dr. Yogesh Chandra Joshi  can be contacted.)
మంత్రిమండలి
భారతీయ సమాచార సాంకేతిక విద్యాసంస్థ ల చట్టాల  బిల్లు-2020కి ఆమోదం తెలిపిన మంత్రిమండలి
ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దిగువ పేర్కొన్న అంశాలకు ఆమోదం తెలిపింది:-
i. భారతీయ సమాచార సాంకేతిక విద్యా సంస్థల చట్టాల  బిల్లు-2020ని ప్రవేశపెట్టడం.
ii. దేశం లోని 20 ఐఐఐటి లలో ఒక్కొక్కటి, ఐఐఐటిడిఎమ్, కర్నూలు లో ఒకటి వంతున 21 డైరెక్టర్ పోస్టుల కు ఎక్స్- పోస్ట్ ఫ్యాక్టో ఆమోదం.
iii. దేశం లోని 20 ఐఐఐటి లలో ఒక్కొక్కటి, ఐఐఐటిడిఎమ్, కర్నూలు లో ఒకటి వంతున 21 రిజిస్ట్రార్ పోస్టుల కు ఎక్స్- పోస్ట్ ఫ్యాక్టో ఆమోదం.
ప్రభావం
ఈ బిల్లు ద్వారా ప్రభుత్వ-ప్రైవేటు భాగస్వామ్యం లోని ప్రస్తుత 15 ఐఐఐటిలతో పాటు మిగిలిన 5 ఐఐఐటి లు కూడా పట్టా ప్రదానం చేయగల అధికారాల తో ‘‘జాతీయ ప్రాధాన్య సంస్థ లు’’గా ప్రకటించబడతాయి. ఆ మేరకు ‘బాచిలర్ ఆఫ్ టెక్నాలజీ  లేదా మాస్టర్ ఆఫ్ టెక్నాలజీ  లేదా పిహెచ్.డి పేర్లతో ఒక విశ్వవిద్యాలయం లేదా జాతీయ ప్రాధాన్య విద్యా సంస్థల తరహా లో పట్టా ప్రదానం చేసే అధికారం ఈ విద్యా సంస్థల కు దఖలు పడుతుంది. అంతేకాకుండా సమాచార సాంకేతిక పరిజ్ఞాన రంగం లో దేశాని కి బలమైన పరిశోధ పునాది దిశ గా తగిన సంఖ్య లో విద్యార్థుల ను ఈ సంస్థ లు ఆకర్షించగలుగుతాయి.
వివరాలు
i. భారతీయ సమాచార సాంకేతిక విద్యాసంస్థ ల చట్ట  బిల్లు-2020ని ప్రవేశపెట్టడం లోని ప్రధాన లక్ష్యం 2014, 2017 సంవత్సరాల కు చెందిన అసలు చట్టాల ను సవరించడం.
ii. సూరత్, భోపాల్, భాగల్ పుర్, అగర్ తలా, రాయ్చూర్ లలో ప్రభుత్వ-ప్రైవేటు భాగస్వామ్యం లో గల 5 భారత సమాచార సాంకేతిక సంస్థల కు ఈ రంగం లోని ప్రస్తుత 15 ఐఐఐటిల తో సమానం గా చట్టబద్ధ హోదా మంజూరు. తద్వారా వాటి ని కూడా భారతీయ సమాచార సాంకేతిక విద్యాసంస్థ ల  చట్టం-2017 కింద జాతీయ ప్రాధాన్య సంస్థలు గా ప్రకటించడం.
సూరత్, భోపాల్, భాగల్ పుర్, అగర్ తలా, రాయ్చూర్ల లోని ఐఐఐటిల కు అధికార హోదా ను కల్పించడమే కేంద్ర మంత్రివర్గ ఆమోదం యొక్క లక్ష్యం గా ఉంది. ఈ 5 ఐఐఐటి లు సొసైటీల రిజిస్ట్రేశన్ చట్టం-1860 కింద సొసైటీలు గా నమోదై ఇప్పటికే పనిచేస్తున్నాయి. ఈ నేపథ్యం లో తాజా సవరణ బిల్లు వల్ల మిగిలిన ప్రభుత్వ-ప్రైవేటు భాగస్వామ్యం లో నడుస్తున్న 15 ఐఐఐటి ల తరహా లో ఈ 5 ఐఐఐటి లు కూడా  చట్టం-2017 పరిధి లోకి వస్తాయి. అంతేకాకుండా భారత ఐఐఐటి విద్యాసంస్థ ల చట్టం-2014 కింద ఏర్పాటైన ఐఐఐటి, అలహాబాద్; ఐఐఐటిఎమ్, గ్వాలియర్; ఐఐఐటిడిఎమ్, జబల్ పుర్; ఐఐఐటిడిఎమ్, కాంచీపురం సంస్థ ల తరహా లో ఐఐఐటిడిఎమ్, కర్నూలు కూడా ఏర్పాటై పనిచేస్తోంది. ఈ ఐఐఐటిల లో డైరెక్టర్, రిజిస్ట్రార్ పోస్టు లు ఉండగా, కేంద్ర మంత్రివర్గం ఆమోదం తో వీటి కి ఎటువంటి అదనపు ఆర్థిక భారం తో నిమిత్తం లేకుండా అధికార ముద్ర పడింది.
పూర్వరంగం
I. సమాచార సాంకేతిక పరిజ్ఞాన రంగం లో ఉన్నత విద్య ను ప్రోత్సహించడ లక్ష్యం గా ఈ ఐఐఐటి లు రూపు దిద్దుకున్నాయి.
II. ఈ పథకం కింద ప్రభుత్వ-ప్రైవేటు భాగస్వామ్యం లో 20 కొత్త ఐఐఐటి ల ను స్థాపించేందుకు కేంద్ర మంత్రివర్గం 2010వ సంవత్సరం నవంబర్ 26వ తేదీ న ఆమోదం తెలిపింది. ఆ మేరకు 15 ఐఐఐటి లు ఇప్పటికే ఐఐఐటి  చట్టం-2017 పరిధి లో ఉండగా, మిగిలిన 5 ఐఐఐటి లు ఇప్పుడు ఆ పరిధి లోకి రానున్నాయి. సమాచార సాంకేతిక పరిజ్ఞాన రంగం లో దేశం ఎదుర్కొంటున్న సవాళ్ల కు పరిష్కారాన్వేషణ లో భాగం గా విజ్ఞాన వ్యాప్తి లక్ష్యం గా ప్రభుత్వం చేపట్టిన విశిష్ట చర్యల కు భారతీయ ఐఐఐటి విద్యాసంస్థ ల చట్టం-2014, భారతీయ ఐఐఐటి  విద్యాసంస్థ ల చట్టం-2017 నిదర్శనం గా నిలుస్తున్నాయి.
ప్రధాన మంత్రి కార్యాలయం
2022ఆసియా క్రీడల, పురుషుల స్పీడ్ స్కేటింగ్ 3000 మీటర్ల రిలే పోటీలలో కాంస్యపతకం గెలుచుకున్న క్రీడాకారులను అభినందించిన ప్రధానమంత్రి.
హాంగ్జోవులో జరుగుతున్న ఏసియన్ గేమ్స్ 2022 ,పురుషుల స్పీడ్ స్కేటింగ్ 3000 మీటర్ల రిలే పోటీలలో కాంస్య పతకం గెలుచుకున్న ఆనందకుమార్ వెల్ కుమార్, సిద్ధాంత్ రాహుల్ కాంబ్లే, విక్రమ్ రాజేంద్ర ఇంగ్లేలను ప్రధానమంత్రి శ్రీ నరేంద్రమోదీ అభినందనలు తెలిపారు.
సామాజిక మాధ్యమ వేదిక , ఎక్స్ లో ఒక సందేశం పోస్ట్ చేస్తూ ప్రధానమంత్రి,
‘‘ అధ్బుతమైన టీమ్ వర్క్ మన దేశానికి మరో కాంస్య పతకాన్ని సాధించిపెట్టింది.
ఆనందకుమార్ వేల్ కుమార్, సిద్ధాంత్ రాహుల్ కాంబ్లే, విక్రమ్ రాజేంద్ర ఇంగ్లేలు పురుషుల 3000 మీటర్ల స్పీడ్ స్కేటింగ్ రిలే పోటీలలో గెలుపొందారు. వీరు సాధించిన విజయానికి భారతదేశం ఆనందిస్తోంది. ఎంతో గర్వపడుతోంది.’’ అని పేర్కొన్నారు.
భారత పోటీ ప్రోత్సాహక సంఘం
బిటిఎస్ ఇన్వెస్ట్మెంట్ 1 పిటిఈ మరియు బోధి ట్రీ సిస్టమ్స్ వీసిసికు చెందిన నిర్దిష్ట వాటాల కొనుగోలును ఆమోదించిన కాంపిటీషన్ కమిషన్ ఆఫ్ ఇండియా 
బిటిఎస్ ఇన్వెస్ట్మెంట్ 1 పిటిఈకు చెందిన నిర్దిష్ట వాటాల కొనుగోలును కాంపిటీషన్ కమిషన్ ఆఫ్ ఇండియా  ఆమోదించింది. ఇది లిమిటెడ్  మరియు బోధి ట్రీ సిస్టమ్స్ విసిసి  ద్వారా ఎన్బిసి యూనివర్సల్ మీడియా, ఎల్ఎల్సి  కాంపిటీషన్ యాక్ట్, 2002లోని సెక్షన్ 31 ప్రకారం కాంకాస్ట్ కార్పొరేషన్ యొక్క పూర్తి యాజమాన్యంలోని అనుబంధ సంస్థ.
ప్రతిపాదిత కలయిక బిటిఎస్ ఇన్వెస్ట్మెంట్ మరియు బిటిఎస్ విసిసికు చెందిన నిర్దిష్ట వాటాలను ఎన్బిసి యూనివర్సల్ కొనుగోలుకు సంబంధించినది. టార్గెట్స్లో ఎన్బిసి యూనివర్సల్ పెట్టుబడి ద్వారా ప్రతిపాదిత కలయిక ద్వారా వచ్చే ఆదాయంలో కొంత భాగాన్ని వయాకామ్18 మీడియా ప్రైవేట్ లిమిటెడ్ లో తదుపరి పెట్టుబడి కోసం బిటిఎస్ ఇన్వెస్ట్మెంట్ ఉపయోగిస్తుంది.
ఎన్బిసి యూనివర్సల్ అనేది యునైటెడ్ స్టేట్స్ ఆఫ్ అమెరికాలో విలీనం చేయబడిన బహుళజాతి మీడియా మరియు వినోద సంస్థ. ఇది కామ్కాస్ట్ కార్పొరేషన్ యొక్క పూర్తి-యాజమాన్య అనుబంధ సంస్థ. ఇది యునైటెడ్ స్టేట్స్ ఆఫ్ అమెరికాలో కూడా విలీనం చేయబడింది మరియు నాస్డాక్లో జాబితా చేయబడింది. ఎన్బిసి యూనివర్సల్ ప్రపంచ ప్రేక్షకులకు వినోదం, వార్తలు మరియు సమాచారం, ఉత్పత్తి మరియు మార్కెటింగ్లో నిమగ్నమై ఉంది. ఎన్బిసి యానివర్సల్ ప్రపంచ వ్యాప్తంగా  న్యూస్ అండ్ ఎంటర్టైన్మెంట్ టెలివిజన్ నెట్వర్క్లు,  మోషన్ పిక్చర్ కంపెనీ,  టెలివిజన్ ప్రొడక్షన్ కార్యకలాపాలు,  టెలివిజన్ స్టేషన్ల సమూహం,  థీమ్ పార్కులు మరియు  యాడ్-సపోర్టెడ్ స్ట్రీమింగ్లను కలిగి ఉంది మరియు నిర్వహిస్తుంది.
బిటిఎస్ ఇన్వెస్ట్మెంట్ అనేది సింగపూర్ చట్టాల ప్రకారం విలీనం చేయబడిన ఒక ప్రైవేట్ కంపెనీ. ఇది ప్రస్తుతం తన పెట్టుబడుల కోసం నిధులను రూపొందించడానికి సార్వభౌమ నిధులు, బహుళజాతి కంపెనీలు మరియు ప్రపంచ సంస్థాగత పెట్టుబడిదారులతో సహా వివిధ పెట్టుబడిదారుల నుండి మూలధనాన్ని సేకరించే ప్రక్రియలో ఉంది. ఆసియా ఇనిషియేటివ్స్ పిటిఈ.ఎల్టిడి  బిటిఎస్ ఇన్వెస్ట్మెంట్ యొక్క సాధారణ ఈక్విటీ షేర్లలో 100% కలిగి ఉంది.ఆసియా ఇనిషియేటివ్లను లూపా సిస్టమ్స్ ఎల్ఎల్సి  మరియు మిస్టర్ ఉదయ్ శంకర్ సంయుక్తంగా నిర్వహిస్తున్నారు.
హిందూ మహాసముద్ర పరిధిలో ప్రత్యేకంగా భారతదేశంలో మీడియా మరియు వినోదం, విద్య, వినియోగదారుల ఆరోగ్యం మరియు ఇతర వినియోగదారు సంబంధిత రంగాలలో పెట్టుబడులు పెట్టడానికి వివిధ పెట్టుబడిదారుల నుండి మూలధనాన్ని సేకరించే ఉద్దేశ్యంతో బిటిఎస్ విసిసి సింగపూర్ చట్టాల ప్రకారం సింగపూర్ వేరియబుల్ క్యాపిటల్ కంపెనీగా విలీనం చేయబడింది. ఆసియా ఇనిషియేటివ్స్ బిటిఎస్ విసిసికు చెందిన 100% మేనేజ్మెంట్ షేర్లను కలిగి ఉంది.
సిసిఐ యొక్క వివరణాత్మక ఆర్డర్ అనుసరించబడుతుంది.
ప్రధాన మంత్రి కార్యాలయం
మహిళల కుస్తీ 76 కిలోల విభాగంలో కాంస్య పతకం సాధించిన పూజా సిహాగ్కు ప్రధానమంత్రి అభినందనలు
బర్మింగ్హామ్లో జరుగుతున్న కామన్వెల్త్ గేమ్స్-2022 మహిళల కుస్తీ 76 కిలోల విభాగంలో కాంస్య పతకం సాధించిన పూజా సిహాగ్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ట్విట్టర్ ద్వారా పంపిన సందేశంలో;
“ప్రతిభావంతురాలైన కుస్తీ క్రీడాకారిణిగా పూజా సిహాగ్ తననుతాను రుజువు చేసుకున్నారు. ఎన్నో సవాళ్లను ఎదుర్కొని ముందడుగు వేసిన ఆమె ఆత్మవిశ్వాసం ప్రశంసననీయం. కామన్వెల్త్ గేమ్స్-2022లో ఆమె కాంస్య పతకం గెలుచుకున్నందుకు అభినందనలు. ఆమె మరిన్ని విజయాలు సాధించి భవిష్యత్తులోనూ మన దేశం గర్వించేలా చేయగలదన్న విశ్వాసం నాకుంది. #Cheer4India” అని ప్రధానమంత్రి పేర్కొన్నారు.
(
యువజన వ్యవహారాలు, క్రీడల మంత్రిత్వ శాఖ
2028 ఒలింపిక్స్లో భారత హాకీ అత్యుత్తమ ప్రదర్శన చేసేందుకు సిద్ధంగా ఉంది, హై పర్ఫార్మెన్స్ డైరెక్టర్ డేవిడ్ జాన్ అంచనా
భారత హాకీ జట్టు 2028 ఒలింపిక్స్లో గరిష్ట స్థాయికి చేరుకుంటుందని స్వర్ణ పతకాన్ని అందుకోవడంలో అత్యుత్తమ ప్రదర్శన కనబరుస్తుందని భారత మాజీ హై-పెర్ఫార్మెన్స్ డైరెక్టర్ డేవిడ్ జాన్ అభిప్రాయపడ్డారు.
'2024 మరియు 2028 జట్టులోని అత్యధికులు ప్రస్తుత జూనియర్ ప్రపంచ కప్ ఆటగాళ్లే. వారు అప్పటికి దాదాపు 300 అంతర్జాతీయ మ్యాచ్లు ఆడుతారు. అలాగే ఒక్కొక్కరికి దాదాపు 30 సంవత్సరాలు ఉంటాయి' అని ఖేలో ఇండియా యూత్ గేమ్ల మ్యాచ్లో ఆయన పేర్కొన్నారు. ఎలాంటి ఒత్తిడిని అధిగమించడానికైనా జట్టుకు సరైన అనుభవం ఉంటుందని అభిప్రాయపడ్డారు.
ఇటీవల టోక్యో గేమ్స్లో పురుషులు కాంస్యం గెలుపొందడం మరియు మహిళలు నాల్గవ స్థానంలో నిలవడం ద్వారా భారత హాకీ మనల్ని ఉత్తేజపరిచే పునరుజ్జీవన సంకేతాలను చూపింది.
"ఇవి భారత్కు ఉత్తేజకరమైన సమయాలు, అయితే జర్మనీ, ఆస్ట్రేలియా, బెల్జియం మరియు హాలండ్తో సహా అనేక స్క్వాడ్లు కూడా మెరుగవుతున్నాయి" అని డేవిడ్ హెచ్చరించారు.
రాజీనామా చేయడానికి ముందు చాలా సంవత్సరాలు టీమ్ ఇండియాలో ఉన్న హై-పెర్ఫార్మెన్స్ డైరెక్టర్ డేవిడ్..ఒడిశా హాకీ డైరెక్టర్గా తిరిగి దేశానికి వచ్చారు. ముఖ్యంగా క్రీడలను ఇష్టపడే రాష్ట్ర ముఖ్యమంత్రి నవీన్ పట్నాయక్ పూర్తి మద్దతును కలిగి ఉన్నందున అతను తన నియామకంతో ఉత్సాహంగా ఉన్నారు.
' ఇది చాలెంజింగ్ రోల్. కానీ ఒడిశా బలంగా మారితే, భారత హాకీ పురుషులు మరియు స్త్రీల జట్టు బలంగా మారుతుంది ' అని వివరించారు. తన లక్ష్యం మరియు సంక్షిప్త లక్ష్యం తన జట్టును దేశంలో నంబర్ 1గా చేయడమే' అని చెప్పారు.
ఈ లక్ష్య సాధనలో, ఒడిశా ఇప్పటికే హాకీ కోసం మరో 20 సింథటిక్ టర్ఫ్లను నిర్మిస్తోంది. అది కూడా రాష్ట్రంలోని సహజమైన ప్రతిభతో పాటు విస్తారమైన పేదరికం ఉన్నచోట ఈ అభివృద్ధి జరుగుతోంది.
"త్వరలో మా పిల్లలు అట్టడుగు స్థాయి నుండి సింథటిక్ మీద ఆడతారు గడ్డి మీద కాదు," ఇది భారతీయ హాకీకి ఏకైక మార్గం అనే ప్రసిద్ధ భావనను ధృవీకరిస్తుందన్నారు.
"ఈ కొత్త టర్ఫ్లలో ప్రతిదానిలో మంచి కోచ్లను ఉంచడం మా తదుపరి దశ, తద్వారా వారు అట్టడుగు స్థాయిలోనే అత్యుత్తమ కోచింగ్ను అందుకుంటారు. 8 సంవత్సరాలలో మీరు హాకీలో భిన్నమైన ఒడిషాను చూస్తారని, ఆశాజనక భారతదేశాన్ని చూస్తారని ఆశిస్తున్నాను.
ఎంతో గౌరవించబడిన ఆస్ట్రేలియన్ భారతీయుల డ్రిబ్లింగ్ నైపుణ్యాలను చూసి ఆశ్చర్యం వ్యక్తం చేశారు. అయితే వారు మళ్లీ ప్రపంచ శక్తిగా మారడానికి వారిని త్యాగం చేయాల్సిన అవసరం ఉందని చెప్పారు. ' మీ ప్రత్యర్థులను స్టార్లుగా మార్చడానికి ప్రయత్నించవద్దు. ఆధునిక హాకీ అనేది 3డీ మరియు వైమానిక నైపుణ్యాలకు సంబంధించినది. అదృష్టవశాత్తూ, ఈ యువకులందరూ ఈ నైపుణ్యాలను గ్రహించారు' అని చెప్పారు.
"మా ఆటగాళ్ళు వేగంగా మరియు దాడి చేయడంలో నైపుణ్యం కలిగి ఉన్నారు. వారు డిఫెండర్లకు చాలా దగ్గరగా పరుగెత్తడంతో ప్రత్యర్థికి బంతిని కోల్పోతారు. అది వినాశకరమైన ప్రభావంతో ఎదురుదాడి చేయడానికి మరొక వైపు అనుమతిస్తుంది' అని డేవిడ్ చెప్పారు.
కేఐవైజీలో ఒడిశా బాలుర జట్టు కాంస్య పతకాన్ని గెలుచుకున్నారు మరియు బాలికల జట్టు హర్యానాతో ఫైనల్లో ఢీకొనాల్సి ఉంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
దేశంలో చికిత్సలో ఉన్న కోవిడ్ కేసులు 8,26,740 కు తగ్గాయి; ఇవి 71 రోజులలో అత్యల్పం
గత 24 గంటల్లో దేశవ్యాప్తంగా 67,208 కొత్త కోవిడ్ కేసులు నమోదయ్యాయి
దేశమంతటా ఇప్పటిదాకా కోవిడ్ నుంచి కోలుకున్నవారు 2,84,91,670 మంది
గత 24 గంటలలో కోవిడ్ నుమ్చి కొలుకున్నవారు 1,03,570 మంది
వరుసగా 35 రోజులుగా కొత్త కేసులకంటే కోలుకున్నవారే ఎక్కువ
కోలుకున్నవారి శాత 95.93% కు పెరుగుదల
వారపు పాజిటివిటీ రేటు 5% లోపే కొనసాగుతూ ప్రస్తుతం 3.99% గా నమోదు
రోజువారీ పాజిటివిటీ 3.48%, పది రోజులుగా 5% లోపే
పరీక్షల సామర్థ్యం పెంపు, గత 24 గంటల్లో 38.52 కోట్ల పరీక్షలు
ఇప్పటిదాకా దేశవ్యాప్తంగా 26.55 కోట్లకు పైగా టీకా డోసుల పంపిణీ
ప్రధాన మంత్రి కార్యాలయం
ఏశియాన్ గేమ్స్2022 లో మహిళల ఆర్చరి కాంపౌండ్ టీమ్ ఈవెంట్ లో బంగారు పతకాన్ని గెలవడం పట్లసంతోషాన్ని వ్యక్తం చేసిన ప్రధాన మంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో మహిళల ఆర్చరి కాంపౌండ్ టీమ్ ఈవెంట్ లో జ్యోతి సురేఖ వెన్నమ్ గారు, పర్ ణీత్ కౌర్ గారు మరియు అదితి గోపీచంద్ గారు లు పసిడి పతకాన్ని గెలిచిన సందర్భం లో వారి ని ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఎక్స్ మాధ్యం లో ఒక సందేశం లో -
‘‘భారతదేశాని కి చెందిన మహిళా ధనుర్విద్య కౌశలం సంబంధి క్రీడాకారిణులు కాంపౌండ్ టీమ్ ఈవెంట్ లో స్వర్ణ పతకాన్ని గెలిచారు. జ్యోతి సురేఖ వెన్నమ్ గారు, పర్ ణీత్ కౌర్ గారు మరియు అదితి గోపీచంద్ గారు లకు ఇవే అభినందన లు. వారి యొక్క సాటిలేనటువంటి ఆటతీరు, తదేక శ్రద్ధ మరియు అంకిత భావం లు మన దేశ ప్రజలు ఎంతగానో గర్వించేటట్లు గా చేశాయి. ఈ గెలుపు క్రీడాకారిణుల యొక్క అసాధారణమైనటువంటి నేర్పు కు మరియు టీమ్ వర్కు కు ప్రమాణం గా ఉంది.’’ అని పేర్కొన్నారు.